# **Forskrift om skoleregler for Bindalseidet skole SA**

**Hjemmel:** Lokal forskrift fastsatt av Styret i Bindalseidet skole SA, 28.11.24 med hjemmel i lov 9. juni 2023 nr. 30 om grunnskoleopplæringa og om den vidaregåande opplæringa.

## § 1. Formål

Skolen har som mål å gi elevene forutsigbare og trygge rammer å forholde seg til. Skolen ønsker å skape et godt skolemiljø, som fremmer helse, trivsel og læringsutbytte. Elevene på skolen skal utvikle sosiale ferdigheter, og vi har som mål å bygge positive relasjoner. Skolereglene skal være et virkemiddel til å nå målet.

## § 2. Virkeområde

Forskriften gjelder for Bindalseidet skole.

Skolereglene gjelder i skoletiden og på skoleveien, når skolen har ansvar for elevene. Det vil si i alle typer undervisningslokaler, fellesrom og utearealer. I tillegg virker forskriften når elevene har undervisning andre steder enn på skolens område, for eksempel på uteskole, leirskole og på andre turer i skolens regi.

## § 3. Organisering av skoledemokratiet

Skoledemokratiet er det kollektive samarbeidet mellom elevene, foreldrene og skolen. Skolen skal sørge for at elevene og foreldrene får være med på å planlegge, gjennomføre og vurdere virksomheten til skolen, blant annet arbeidet med skolemiljøet, kvalitetsutvikling i opplæringen og fastsettingen av skoleregler.

**Elevråd**

Skolen skal ha et elevråd som er valgt av elevene ved skolen.

Elevrådet består av valgte representanter fra 5.-10. klasse. Hver klasse har en vara til elevrådet.

Elevrådet har leder, nestleder og sekretær. Disse velges i konstituerende møte ved oppstart av nytt skoleår.

elevrådet har en representant i styret ved Bindalseidet skole, samt to representanter i Ungdomsrådet for Bindal kommune.

**Foreldrerådets arbeidsutvalg (FAU)**

Skolen skal ha et arbeidsutvalg som er valgt av foreldrene på skolen (FAU).

FAU består av to representanter fra småtrinn, mellomtrinn og ungdomstrinn. Totalt 6 stykker. Disse har tale- og stemmerett.

Valg - Konstituering av FAU

Klassekontakt blir valgt på foreldremøtet som avholdes i vårhalvåret. Kontaktlærer setter saken på sakslista.

Utvalget velges av klassekontaktene på klassekontaktsamlinga tidlig i september, og FAU konstituerer seg i samme møte. Utvalgets medlemmer velges i utgangspunktet for to år, men en tilstreber kontinuitet slik at ikke alle i FAU er nye medlemmer.

Leder og nestleder av FAU går inn som medlemmer av skolemiljøutvalget.

Saker som ønskes behandlet på årsmøtet må være innlevert til FAU senest en uke

før møtet.)

**Skolemiljøutvalg**

Skolen skal ha et skolemiljøutvalg som består av rektor, rådgiver, leder og nestleder fra FAU og leder og nestleder fra elevrådet.

## § 4. Orden

Vurdering i orden og oppførsel skal foretas ut fra reglene om orden og oppførsel i denne forskriften. Elevens orden og oppførsel kan ikke vurderes ut fra andre vurderingsgrunnlag enn det elevene er kjent med gjennom forskrift om skoleregler. Karakterene i orden og/eller oppførsel vil kunne bli satt ned ved gjentatte brudd på en eller flere regler for orden og/eller oppførsel. Karakterene kan også settes ned ved enkelthendelser dersom det gjelder et spesielt grovt brudd på skolens reglement for orden og oppførsel.

**Elever med god orden:**

* Møter presis til timene og er forberedt til opplæringen.
* Leverer planlagt arbeid til rett tid og har med seg nødvendig utstyr.
* Viser god arbeidsinnsats og har god orden i skriftlig arbeid.
* Tar vare på skolesaker og inventar og rydder etter seg.
* Aktiviteter utenfor skolens område må skje etter avtale med kontaktlærer.

## § 5. Oppførsel

**ELEVER MED GOD OPPFØRSEL:**

* Viser hensyn og respekt for andre og andres eiendeler
* Bidrar til et godt læringsmiljø og holder arbeidsro i timene
* Er høflige og viser god folkeskikk
* Følger regler og beskjeder som gis
* Viser nettvett

**OPPFØRSEL SOM IKKE AKSEPTERES:**

* skolen har nulltoleranse for vold, slåssing, mobbing og trakassering. Dette gjelder også via PC, IPad/nettbrett og mobiltelefon.
* å ha med eller benytte farlige gjenstander som kan medføre frykt/skade på andre.
* Det er ikke tillat å bruke private leker, spill, mobiltelefon ol på skolen uten at du har avtale med lærer.
* Det er ikke tillatt å filme, ta bilder eller lydopptak på skolen uten at du har avtale med lærer.
* Mobiltelefoner som tas med på skolen skal leveres inn til lærer ved skolestart, og deles ut ved skoleslutt. Smartklokker leveres inn på prøver/eksamen. Telefonklokker leveres inn.
* Bruk av sosiale medier og musikklytting er bare tillatt etter avtale med lærer.
* For å sikre trygghet og helse kan vi ikke tillate at du:
  + - Kaster stein
    - Bruker ball inne
    - Bruker eller ha med deg tobakk, snus eller rusmidler
    - Har med deg og spiser godteri
    - bruker sykler eller andre fremkomstmidler på hjul i friminuttene

**§ 6.** **Andre regler ved Bindalseidet skole**

* Snølek er kun tillatt på anvist område.
* Som del av helsefremmende skole skal du være ute i alle friminutt. Tilpasninger og vurderinger kan gjøres av skolen i forhold til blant annet værforhold.

Som utgangspunkt gjelder disse avtalene:

* + - * U-trinn kan være inne
      * M-trinn kan være inne i de første 15 minuttene
      * Hallen er tilgjengelig i vinterhalvåret for de som har ballbingen
* Det er ikke tillatt å forlate skolens område uten tillatelse fra lærer, fortrinnsvis kontaktlærer.
* Bruk av skolens datautstyr skal skje i henhold til gjeldende reglement. Se eget reglement for bruk av iPad.
* Avvik fra reglementet kan gjøres etter avtale med det enkelte lærerteam.

## § 7. Tiltak ved brudd på reglene for orden og oppførsel

Skolen vil benytte følgende reaksjoner ved brudd på reglene for orden og oppførsel

* Muntlig irettesettelse
* Muntlig melding til foreldre / foresatte
* Skriftlig irettesettelse / advarsel / anmerkning
* Skriftlig melding til foreldre / foresatte
* Pålegg om tilstedeværelse på skolen før eller etter skoletid for samtale med kontaktlærer, rektor eller den rektor gir myndighet, eller for utføring av pålagte oppgaver.
* Pålegg om å rette opp den skaden eleven selv har påført skolens eiendom og/ eller eiendeler - for eksempel rydde søppel, vaske gulv eller fjerne tagging.
* Restriksjoner i bruken av skolens datamaskiner og I-pader.
* pause eller friminutt på andre tidspunkt enn andre elever.
* Nedsatt karakter i orden og/eller oppførsel
* Bortvisning
  + fra undervisningen for enkelttimer eller resten av dagen. Krever ikke enkeltvedtak. Jf. §13-1 opplæringsloven
  + Ungdomsskoleelever kan bortvises fra skolen i inntil tre skoledager etter alvorlige eller gjentatte brudd på ordensreglementet. Enkeltvedtak skal gjøres. Jf. §13-1 opplæringsloven.
  + Bortvisning fra eksamen - etter først å ha fått advarsel.
* Pålegg om å erstatte skade - jf. lov om skadeserstatning §§ 1-1 og 1-2.
* Midlertidig beslagleggelse av mobiltelefonen for resten av skoledagen.
* Digitale verktøy som uten samtykke brukes til å fotografere og/ eller gjøre lydopptak av andre elever, skal beslaglegges. Er det mistanke om at fotograferingen og/ eller lydopptaket er krenkende, kan rektor vurdere om utstyret bør overleveres til politiet. Elevens foreldre skal i slike tilfeller alltid varsles av skolen uavhengig av om også politiet tar kontakt med dem.
* Rusmidler og farlige gjenstander skal beslaglegges og vurderes overlevert til politiet. Elevens foreldre skal i slike tilfeller alltid varsles av skolen uavhengig av om også politiet tar kontakt med dem.
* Grove brudd på straffeloven - for eksempel grov vold, grove trusler, ildspåsettelse, bruk av eksplosiver, grovt hærverk eller grovt tyveri - skal normalt meldes til politiet. Elevens foreldre skal i slike tilfeller alltid varsles av skolen uavhengig av om også politiet tar kontakt med dem.

## § 8. Ikraftsetting

Forskriften om skoleregler og elevdemokrati ved Bindalseidet skole trer i kraft fra 1. desember 2024 og opphever tidligere forskrifter om orden og oppførsel for Bindalseidet skole. Forskriften gjelder til ny forskrift vedtas.